**Act adițional nr. ……./…………….**

**la**

**Contractul de colaborare**

**(Membru afiliat al BRM)**

**nr. ……./…………….**

Încheiat între:

BURSA ROMÂNĂ DE MĂRFURI – S.A.

Nr. de înregistrare la Registrul Comerţului J40/19450/1992

Cod Unic de Înregistrare RO1562694

Licenţa nr. 2269/14.12.2018 (operator de piață centralizată gaze naturale) și nr. 2314/30.03.2022 (operator de piață energie electrică) emise de Autoritatea Naţională de Reglementare în Domeniul Energiei denumită în cele ce urmează “BRM”,

şi

Societatea …………………………………..................................................................................................

cu sediul în localitatea.............................., str. ................., cod poştal.........................................., tel......................., fax.................., adresa e-mail................, având cont deschis la banca ...................., cont nr............................................

Nr. de înregistrare la Registrul Comerţului…………….............................................................

Cod Unic de Înregistrare…………..............................................................................................

Licenţa nr. ......................./................. emisă de Autoritatea Naţională de Reglementare în Domeniul Energiei, având cod ACER ……………………….., denumită în cele ce urmează „Participant”,

**Având în vedere următoarele**

1. BRM și Participantul au încheiat Contractul de colaborare (Membru afiliat al BRM) nr./data, prin care Participantul a dobândit dreptul de participare la Piața contractelor la termen de energie electrică administrată de BRM și/sau la Piața de energie electrică pentru clienţii finali mari administrată de BRM și/sau la Platforma de intermediere a contractelor bilaterale de furnizare de energie electrică;
2. BRM dorește să implementeze o nouă convenție de participare care să permită participanților participarea voluntară la orice piață reglementată sau nereglementată, administrată de BRM în baza licențelor emise de ANRE sau în afara lor, în baza prevederilor Legii energiei electrice și a gazelor naturale nr. 123/2012, având ca obiect tranzacții cu gaze naturale, energie electrică sau certificate verzi, cu excepția pieței de echilibrare a gazelor naturale („**Piețele**”);
3. Părțile doresc să înlocuiască convenția menționată la punctul (i) de mai sus, cu convenția prevăzută în Anexa 1 la prezentul act adițional;

**În considerarea celor de mai sus, părțile decid după cum urmează:**

1. Prin semnarea prezentului act adițional, părțile înțeleg să înlocuiască Contractul de colaborare (Membru afiliat al BRM) nr./data, cu Convenția de participare la piețele de energie administrate de BRM prevăzută în Anexa 1 la prezentul act adițional.

2. La data semnării prezentului act adițional, Contractul de colaborare (Membru afiliat al BRM) nr./data își încetează efectele, fiind înlocuit de Convenția de participare la piețele de energie administrate de BRM prevăzută în Anexa 1 la prezentul act adițional. Tuturor tranzacțiilor în derulare și ordinelor de tranzacționare în vigoare la data semnării prezentului act adițional li se vor aplica prevederile Convenției de participare la piețele de energie administrate de BRM prevăzută în Anexa 1 la prezentul act adițional.

3. Termenii utilizați în prezenta convenție sunt definiți în Legea energiei electrice și a gazelor naturale nr. 123/2012, cu modificările și completările ulterioare, precum și în Regulamentele și Procedurile BRM aplicabile Piețelor, după caz.

**Reprezentant legal Reprezentant legal**

**Bursa Română de Mărfuri – S.A. Participant** .....................................…

**Anexa 1**

 **CONVENȚIE DE PARTICIPARE
la piețele de energie administrate de BRM**

**nr. ……./…………….**

Încheiată între:

BURSA ROMÂNĂ DE MĂRFURI – S.A.

Nr. de înregistrare la Registrul Comerţului J40/19450/1992

Cod Unic de Înregistrare RO1562694

Licenţa nr. 2269/14.12.2018 (operator de piață centralizată gaze naturale) și nr. 2314/30.03.2022 (operator de piață energie electrică) emise de Autoritatea Naţională de Reglementare în Domeniul Energiei denumită în cele ce urmează “BRM”,

şi

Societatea …………………………………..................................................................................................

cu sediul în localitatea.............................., str. ................., cod poştal.........................................., tel......................., fax.................., adresa e-mail................, având cont deschis la banca ...................., cont nr............................................

Nr. de înregistrare la Registrul Comerţului…………….............................................................

Cod Unic de Înregistrare…………..............................................................................................

Licenţa nr. ......................./................. emisă de Autoritatea Naţională de Reglementare în Domeniul Energiei, avand cod ACER ………………………..

denumită în cele ce urmează „Participant”,

**I. Terminologie și legislație aplicabilă**

**Art. 1. -** (1) Termenii utilizați în prezenta convenție sunt definiți în Legea energiei electrice și a gazelor naturale nr. 123/2012, cu modificările și completările ulterioare, precum și în Regulamentele și Procedurile BRM aplicabile Piețelor, după caz.

(2) În înțelesul prezentei convenții, termenii, expresiile și abrevierile folosite au următoarea semnificație:

**Activ Suport** - înseamnă gaze naturale, energie electrică sau certificate verzi, sub forma produselor acceptate la tranzacționare pe fiecare Piață, conform Reglementărilor Piețelor;

**ANRE** - Autoritatea Națională de Reglementare în Domeniul Energiei;

**Convenția** – prezenta convenție de participare la piețele de energie administrate de BRM;

**Piață** – înseamnă orice piață reglementată sau nereglementată,administrată de BRM în baza licențelor emise de ANRE sau în afara lor, în baza prevederilor Legii energiei electrice și a gazelor naturale nr. 123/2012, având ca obiect tranzacții cu Activul Suport, cu excepția pieței de echilibrare a gazelor naturale, existentă sau care va fi operată în viitor;

**Reglementările Piețelor** – înseamnă Regulamentele și Procedurile emise de BRM în calitate de operator al unei Piețe sau de contraparte, după caz, aplicabile unei Piețe, conform dispozițiilor acestora și publicate pe pagina de internet a BRM;

**Scrisoare de garanție bancară** - document prin care banca garantă se angajează în mod irevocabil și necondiționat să plătească, la prima solicitare scrisă a BRM, orice sumă până la concurența unei sume maxime stabilite de către Participant, în calitate de ordonator al garanției, emisă conform modelului agreat de BRM și valabilă pentru tranzacții realizate pe oricare dintre Piețe.

**II. Obiectul Convenției**

**Art. 2. -** (1) Obiectul Convenției îl reprezintă prestarea de către BRM a serviciilor de organizare și administrare a Piețelor și acordarea Participantului a dreptului de a efectua tranzacții de vânzare-cumpărare cu Activul Suport pe oricare dintre Piețe, în conformitate cu legislația primară și secundară aplicabilă respectivei Piețe și cu Reglementările Piețelor.

(2) Cu excepția cazurilor exprese prevăzute de legislația primară și secundară aplicabilă respectivei Piețe, participarea la oricare dintre Piețe este voluntară și se poate realiza doar în măsura în care Participantul are dreptul de a participa la respectiva Piață, în conformitate cu legislația primară și secundară aplicabilă respectivei Piețe și cu Reglementările Piețelor. Pentru evitarea oricărui dubiu, orice referire la o Piață din prezenta Convenție va face referire la o Piață pe care Participantul are dreptul să participe, în conformitate cu legislația primară și secundară aplicabilă respectivei Piețe și cu Reglementările Piețelor.

(3) Prin încheierea prezentei Convenții, părțile iau cunoștință de drepturile și obligațiile reciproce privind cadrul organizat de desfășurare a tranzacțiilor pe Piețe, pe baza unor reguli specifice stabilite prin Reglementările Piețelor. Prin acceptarea prezentei Convenții, Participantul iși exprimă acordul cu privire la aplicarea Reglementărilor Piețelor, cu modificările acestora subsecvente realizate conform dispozițiilor acestora.

(4) Participanții vor avea dreptul să încheie tranzacții cu Activul Suport, pe Piețe. Tranzacțiile sunt încheiate pe baza ordinelor introduse în platforma de tranzacționare aferentă respectivei Piețe, care conțin angajamentele ferme de contractare ale Participantului.

(5) Condițiile de participare la sesiunile de tranzacționare, ofertarea, tranzacționarea, publicarea și punerea la dispoziție a rezultatelor sesiunilor de tranzacționare, încasările și plățile aferente tranzacțiilor pe fiecare Piață se realizează în conformitate cu prevederile Reglementărilor Piețelor sau ale contractelor comerciale încheiate, respectiv ale metodelor de post-tranzacționare selectate, în conformitate cu Reglementările Piețelor.

(6) În cazul în care datele de identificare ale Participantului cuprinse în Convenție se modifică, părțile vor semna un act adițional la aceasta care va consemna modificările survenite.

**III. Drepturi și obligații ale părților**

**Art. 3. -** Drepturile Participantului la Piețe sunt următoarele:

a) să primească din partea BRM, la solicitarea sa, asistență și sesiuni de instruire practică cu privire la utilizarea sistemului de tranzacționare al Pieței;

b) să introducă oferte de vânzare și/sau oferte de cumpărare de Activ Suport în sistemul de tranzacționare aferent Pieței conform programului de tranzacționare zilnic;

c) să utilizeze o Scrisoare de garanție bancară sau o altă metodă de garantare permisă de Reglementările Piețelor;

d) să verifice înregistrările propriilor tranzacții și să vizualizeze ofertele introduse de ceilalți participanți la piață în sistemul de tranzacționare aferent Pieței, conform Reglementărilor Piețelor;

e) să își modifice, suspende sau anuleze oferta/ofertele pentru Activul Suport în timpul sesiunii de tranzacționare, conform Reglementărilor Piețelor;

f) în cazul în care BRM își asumă rolul de contraparte pe o Piață, să încaseze contravaloarea drepturilor de încasare nete aferente pozițiilor de vânzare ale Activului Suport, precum și să emită și să transmită către BRM factura aferentă;

g) să decidă retragerea din proprie inițiativă de pe o Piață în baza unei înștiințări transmise în scris la BRM, cu un preaviz de 10 zile.

**Art. 4. -** Obligațiile Participantului la Piețe sunt următoarele:

a) să respecte prevederile Reglementărilor Piețelor;

b) să respecte obligațiile de notificare sau înregistrare fizică a tuturor tranzacțiilor realizate pe Piețe, conform legislației secundare aplicabile Activului Suport, cu excepția cazului în care această sarcină revine BRM, în calitate de contraparte;

c) să accepte ca angajamente ferme confirmările de tranzacție și notificările aferente tranzacțiilor și să încheie contractele comerciale aferente tranzacțiilor confirmate de sistemul de tranzacționare al unei Piețe, prin contractele comerciale aplicabile respectivei tranzacții, respectiv prin metodele de post-tranzacționare selectate, în conformitate cu Reglementările Piețelor;

d) să execute toate tranzacțiile încheiate pe Piețe, în conformitate cu prevederile contractelor comerciale încheiate, respectiv ale metodelor de post-tranzacționare selectate, în conformitate cu Reglementările Piețelor;

e) pentru tranzacțiile intermediate de contraparte având ca Activ Suport energia electrică, să comunice în maximum 24 de ore modificarea oricăror date privind partea responsabilă cu echilibrarea, respectiv orice neîndeplinire a obligațiilor decurgând din tranzacții;

f) să se asigure că valoarea scrisorii de garanție bancară sau a celorlalte garanții acceptate de Reglementările Piețelor acoperă valoarea garanției de participare la o tranzacție, respectiv a intențiilor de cumpărare și a obligațiilor de plată;

g) să achite integral contravaloarea obligațiilor de plată aferente tarifului de tranzacționare pe Piață, astfel cu este publicat pe site-ul BRM;

h) sa asigure participarea la Piețe prin brokeri calificați, familiarizați cu sistemele de tranzacționare și cu Reglementările Piețelor, inclusiv cu reglementările BRM privind conduita de participare la piață, cu prevederile Legii nr. 123/2012 a energiei electrice și gazelor naturale, cu legislația secundară emisă de ANRE, cu prevederile Regulamentului (UE) nr. 1227/2011 al Parlamentului European și al Consiliului din 25 octombrie 2011 privind integritatea și transparența pieței angro de energie (REMIT), și cu interdicțiile și normele relevante ale legislației penale și fiscale.

**Art. 5. -** Drepturile BRM sunt următoarele:

a) să primească de la Participant scrisoarea de garanție bancară emisă în favoarea BRM sau alte garanții acceptate conform Reglementărilor Piețelor, înainte de sesiunile de tranzacționare în care Participantul dorește să introducă oferte de vanzare sau cumpărare pe Piețe;

b) să transmită cererea de executare a scrisorii de garanție bancară de plată, în situația în care Participantul încalcă obligațiile de plată prevăzute de prezenta Convenție sau de Reglementările Piețelor;

c) să emită și să încaseze factura Participantului care a efectuat tranzacții pe Piețe (inclusiv contravaloarea aferentă TVA), aferentă contravalorii obligațiilor de plată aferente tarifului de tranzacționare pe Piață, astfel cu este publicat pe site-ul BRM;

d) să decidă, după caz, în conformitate cu Reglementările Piețelor, suspendarea de la tranzacționare sau revocarea calitatea Participantului de participant la Piețe;

e) să transmită informațiile solicitate de autoritățile publice autorizate sau instanțele de judecată sau care trebuie transmise din oficiu, în virtutea calității BRM de operator de al Pieței, cu privire la Participant, fără a fi necesar acordul celui din urmă, dacă acest lucru este prevăzut în Convenție, în legislația primară sau secundară și/sau Reglementările Piețelor;

f) să aplice Reglementările Piețelor, inclusiv cu privire la posibilitatea anulării tranzacțiilor, executarea garanțiilor și sancționarea Participantului;

g) să soluționeze eventualele contestații depuse de Participant, conform Reglementărilor Piețelor.

h) să actualizeze periodic Reglementările Piețelor, conform necesităților legale și operaționale.

**Art. 6. -** Obligațiile BRM sunt următoarele:

a) să asigure un mediu de tranzacționare în condiții de corectitudine, obiectivitate, independență, echidistanță, transparență și nediscriminare, în conformitate cu prevederile legislației primare și secundare aplicabile;

b) să asigure pentru Participant asistență și sesiuni de instruire practică cu privire la utilizarea sistemului de tranzacționare al Pieței;

c) să valideze ofertele de vânzare/cumpărare introduse de către Participant, în conformitate cu prevederile Reglementărilor Pieței;

d) să pună la dispoziția Participantului la Piețe confirmările de tranzacții și notele de decontare pentru tranzacțiile realizate, în conformitate cu Reglementările Piețelor;

e) să realizeze notificarea sau înregistrarea fizică a tuturor tranzacțiilor realizate pe Piețe, conform legislației secundare aplicabile Activului Suport, în cazul în care această sarcină revine BRM, în calitate de contraparte;

f) în cazul în care BRM își asumă rolul de contraparte pe o Piață, să achite integral contravaloarea drepturilor de încasare nete aferente pozițiilor de vânzare ale Activului Suport;

g) să publice pe website-ul propriu Reglementările Piețelor.

**IV. Suspendarea de la tranzacționarea pe Piețe. Regimul soluționării contestațiilor**

**Art. 7. –** (1)Suspendarea de la tranzacționarea pe Piețe se realizeze conform dispozițiilor Reglementărilor Piețelor.

(2) – BRM va soluționa contestațiile împotriva rezultatelor sesiunilor de tranzacționare și ale deciziilor de suspendare de la tranzacționare, conform Reglementărilor Piețelor.

**V. Forța majoră**

**Art. 8. -** (1) Forța majoră reprezintă orice eveniment extern, imprevizibil, absolut invincibil și inevitabil.

(2) Răspunderea părților este înlăturată atunci când prejudiciul este cauzat de forța majoră, în condițiile art. 1.351 din Codul civil.

(3) Partea care invocă un caz de forță majoră are obligația notificării celeilalte părți, în termen de maximum 48 de ore de la data apariției acestuia, notificare urmată de remiterea înscrisului justificativ, emis în conformitate cu legislația în vigoare, în termen de 20 de zile calendaristice de la aceeași dată.

(4) În cazul în care forța majoră nu încetează în termen de 30 de zile calendaristice, părțile au dreptul să solicite încetarea de plin drept a contractului, fără ca vreuna din ele să aibă dreptul de a pretinde dezdăunări.

**VI. Confidențialitatea**

**Art. 9. -** (1) Fiecare parte se obligă să păstreze confidențialitatea tuturor datelor, documentelor și informațiilor obținute din derularea prezentei Convenții și să nu le dezvăluie unei terțe părți, în totalitate sau parțial, fără consimțământul scris al celeilalte părți.

(2) Fac excepție de la prevederile alin. (1) următoarele date, documente și informații:

a) cele care pot fi dezvăluite, în conformitate cu prevederile legislației în vigoare;

b) cele solicitate de organele abilitate ale statului, în baza unei obligații legale de informare;

c) cele considerate a nu avea caracter confidențial, conform legislației în vigoare.

(3) Prevederile prezentului articol rămân în vigoare o perioadă de 5 (cinci) ani de la încetarea valabilității prezentei Convenții.

**VII. Dispoziții finale**

**Art. 10.** – (1) Prezenta Convenție este guvernată de legea romana. părțile vor încerca, cu buna-credință, rezolvarea amiabila oricăror dispute, controverse sau dezacorduri care ar putea apărea din sau în legătură cu Convenția.

(2) Daca nu este posibilă o rezolvare amiabilă a acestor dispute, controverse sau dezacorduri, orice litigii născute din sau în legătură cu Convenția, inclusiv acelea în legătură cu încheierea, interpretarea, executarea sau încetarea Convenției, vor fi soluționate în conformitate cu dreptul comun.

**Art. 11.** – (1) Prezenta Convenție reprezintă singura manifestare de voință a părților în ceea ce privește relațiile comerciale dintre ele, înlocuind orice alta înțelegere scrisă și semnată de ambele părți sau verbală anterioară. Dacă orice dispoziție din prezenta Convenție este invalidata /declarată inaplicabilă parțial sau total de către instanță, dispozițiile ramase și orice dispoziții parțial aplicabile vor continua sa fie obligatorii și executorii, iar părțile convin sa înlocuiască dispoziția invalida cu una valida, care aproximează cel mai bine intenția și scopul economic al dispoziției invalide.

(2) Părțile înțeleg faptul că tranzacționarea pe Piețe are un caracter speculativ și, ca atare, părțile își asuma riscurile referitoare la schimbările imprevizibile ale împrejurărilor și renunță la orice drept de a cere în instanță în temeiul art. 1271 Cod Civil adaptarea sau încetarea Convenției, a Reglementărilor Piețelor sau ale oricăror elemente ale unei tranzacții realizate pe Piețe.

(3) Dispozițiile prezentei Convenții au fost negociate în prealabil și acceptate în mod expres de părți, în conformitate cu dispozițiile art. 1203 Cod Civil. Pentru evitarea oricărui dubiu, părțile sunt de acord ca semnarea prezentei Convenții, în partea finală a acesteia, este suficientă pentru exprimarea acordului expres cu privire la clauzele neuzuale prevăzute in cuprinsul acesteia, nefiind necesară alta formalitate în acest sens.